Szeged–Makó tram-train

Sablon:Jövő
A **Szeged–Makó tram-train** egy hosszú távon tervezett vasút-villamos vonal Csongrád-Csanád megyében, Szeged és Makó között. A megvalósításához szükséges a szegedi déli Tisza-híd megépítése, amely közös közúti-vasúti Tisza-híd lenne.

 Fájl:Békéscsaba–Kétegyháza–Mezőhegyes–Újszeged-vasútvonal.svg

## Nyomvonal

Szeged a vásárhelyi vonallal párhuzamosan pályázott és nyert támogatást a Szegedet Makóval összekötő tram-train rendszer tervezésére. Ez a fejlesztési terv azonban műszakilag jelentősebb kihívást jelent, mivel elsődlegesen szükséges hozzá a déli Tisza-híd megépítésével a vasúti kapcsolat helyreállítása Szeged és Makó között. A szegedi vasúti Tisza-híd nem épült újjá a második világháború után, és mivel az egykori vasúti nyomvonalat azóta beépítették, a helyreállítása sem lehetséges. A jelenlegi tervek ezért új nyomvonalon tervezik a vasút átvezetését, a szegedi nagykörút vonalában összekötve az 1946 óta elvágott Újszegeden végződő Sablon:Vvrat Szeged Nagyállomásával. Az előzetes tanulmányterv közös pilléreken nyugvó, de különálló felszerkezetű közúti és vasúti hidat javasolt, melyet a nagyvasúti és tram-train vonatok is használhatnak majd. A körút kiépítése miatt a mai Újszeged állomás megszűnik, de a közelében új megállóhely létesül a pótlására. A tervek számolnak az esetleges aradi, temesvári vasúti kapcsolatok visszaépítésével, így a nemzetközi vasúti forgalom is áthaladhatna a hídon.

Tram-train építésére több tervváltozat is készült, a szegedi oldalon új, önálló szőregi és/vagy deszki nyomvonal kiépítésével, Makón a vágányok végződhetnek az autóbusz-állomásnál, vagy körjáratként továbbhaladhatnak Makó-Újváros vagy Makó-Újvásártér vasúti megállóhelyek felé, ahol a vasúti nyomvonalon térnének vissza Szegedre. Szintén készültek tervváltozatok a hódmezővásárhelyi tram-trainnel való összekapcsolására.

## Műszaki tartalom

Az összetettebb infrastruktúra-igények és magasabb költségek miatt a projekt megvalósítása kérdéses. A részletes tanulmányterv megállapította, hogy Szeged–Makó tram-train beruházás megtérülési mutatóit jelentősen rontja a híd és a vasúti összeköttetés kiépítési költsége, amennyiben a teljes költség a tram-train beruházást terheli. Amennyiben azonban a vasúti kapcsolat függetlenül kiépül, a tram-train megtérülővé válhat. A tanulmány a beruházás költségeinek csökkentését és megosztását javasolja, az alábbi módon:

* A projekt célja a Szeged–Makó elővárosi vasúti kapcsolat fejlesztése, első ütemben a tram-train kiépítése nélkül
	+ A terveknek összhangban kell lenniük a tram-train későbbi kiépítésének lehetőségével, amely külön beruházásként 2020 után valósulhat meg.
* A hídon 4 helyett 2 közúti sáv és 2 helyett 1 vasúti vágány épül.
* A híd közúti le- és felhajtóinak kiépítését, valamint a Nagykörút befejezését Szeged városa egyéb forrásokból, saját beruházásban építi meg.
* A Szeged–Makó vonalszakasz felújítása csak a vasúti forgalom számára szükséges mértékben történik meg, a tram-train számára szükséges kétvágányú szakaszok nélkül.
* Szeged állomás vágányhálózata, illetve biztosítóberendezése teljes átépítésére nem kerül sor, csak a legszükségesebb mértékben történik beavatkozás a hídra vezető nyomvonal kiágaztatásával.

## Jegyzetek

1. ↑ Szeged-Makó elővárosi közösségi közlekedés vizsgálata - Döntéselőkészítő Tanulmány (Közlekedés - Pro-Urbe - V-Plan - Uvaterv - Unitef). Archived from the original on március 5, 2016. Retrieved on december 22, 2012.

## Kapcsolódó szócikkek

* Szeged–Hódmezővásárhely tram-train
* Vasútvillamos

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Vasút]] **[[Portál:Vasút|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Vasút]] **[[Portál:Vasút|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Vasút]]** [[Portál:Vasút|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Magyarország]] **[[Portál:Magyarország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]